Jinjer

**Jinjer** – ukrainiečių progresyviojo metalo grupė, susiformavusi 2009 m.

Iš pradžių grupę 2009 m. susiformavo Maksym Futallaiev (vokalas), Dmitriy Oksen (gitara) ir Vyascheslav Okhrimenko (būgnai), tačiau oficiali grupės pradžia laikoma 2010 m., kai Tatiana Shmailyuk pakeitė Futallaiev vokaluose ir Roman Ibramkhalilov pakeitė Dmitriy Oksen kaip pagrindinis gitaristas.

## Istorija

### Objects In Mirror Are Closer Than They Appear (2009)
2009 m. išleistas promo-EP susideda iš 4 dainų, kurių vokalą atliko Maksym Futallaiev.
Netrukus po EP įrašymo, Maksym emigravo į JAV ir 2010 m. grupės vokalą peremė Tatiana Shmailyuk.

### Inhale, Don’t Breathe (2013)
2011 m. prie grupės prisijungus boso gitaristui Eugene Abdukhanov, naujoji grupės sudėtis 2012 m. išleido EP „Inhale, Don’t Breathe“. Įrašą pastebėjo metalo muzikos bendruomenė ir Jinjer pradėjo turą savo lėšomis. 2012 m. pabaigoje grupę pastebėjo įrašų kompanija „The Leaders Records“, su kuria 2013 m. grupė išleido pirmąjį pilną albumą „Inhale, Don’t Breathe“.
Tais pačiais metais grupė buvo nominuota ir pripažinta Geriausia Ukrainos Metalo Grupe, šį apdovanojimą dar kartą laimėjo ir 2016 metais.

### Cloud Factory (2014)
Tęsdama sėkmę, 2014 m. grupė išleido antrąjį pilną albumą „Cloud Factory“, pradėjo turą Europoje. Vėliau šį albumą iš naujo išleido dabartinė Jinjer įrašų kompanija „Napalm Records“.
Nepaisant kylančios sėkmės, 2014 m. grupei buvo sudėtingi, grupės ateitis nebuvo aiški. Prasidėjus neramumams Ukrainos Donecko srityje grupė turėjo persikelti į Lvovą. Taip pat dėl nelaimingo atsitikimo grupė turėjo sustabdyti turą Europoje bei ieškoti naujo būgnininko. Jinjer būgnininką pakeitė Dmitriy Kim, kuris grupėje grojo iki 2016 metų.

### King of Everything (2016)
Po kelių pasaulinių turų, 2016 m. Jinjer išleido trečiąjį pilną albumą „King of Everything“ kartu su singlu „Pisces“. Singlo muzikos video greitai išpopuliarėjo ir sulaukė milijonų peržiūrų. Jinjer išpopuliarėjo visame pasaulyje.
2016 m. Jinjer dainos vaizdo įrašas „I Speak Astronomy“ buvo pripažintas geriausiu muzikos video.
2018 m. Napalm Records iš naujo išleido „Cloud Factory“ albumą, papildytą dainų „Желаю – Значит Получу“ ir „A Plus or a Minus“ gyvomis versijomis.

### Micro (2019)
2019 m. pradžioje Jinjer išleido 5 dainų EP „Micro“, kuris susilaukė tiek kritikų, tiek fanų pripažinimo. Ypatingas dėmėsys buvo skiriamas Tatianos Shmailyuk vokaliniams sugebėjimams. Grupės sprendimą išleisti EP vietoje pilno albumo nulėmė laiko stoka dėl augančio populiarumo bei turų paklausos.

### Macro (2019)
2019 m. pabaigoje išleistas ketvirtasis pilnas albumas „Macro“ kartu su „Napalm Records“.
Albume Jinjer tęsia progresyviojo metalo žanrą, bet ir įkomponuoja regio elementų dainoje „Judgement (& Punishment)“. „Macro“ dainų tekstų temos turi autobiografinių motyvų. „Pit of Consciousness“ aptaria grupės narių psichinės sveikatos problemas. „Home Back“ kalba apie karą Ukrainoje. „Retrospection“ užsimena apie „Micro“ (2019) dainoje „Dreadful Moments“ aptartą smurtą prieš vaikus.

### Wallflowers (2021)
2021 m. rugpjūčio 27 d. Jinjer išleido pilną albumą „Wallflowers“ kartu su singlais „Vortex“, „Mediator“ ir „Wallflower“.

## Kurybinis įkvėpimas
Įtaką Jinjer kūrybai darė daug sunkiojo metalo, mirties metalo bei groove metalo grupių, tokių kaip Slayer, Pantera (grupė), Metallica, Death, Cannibal Corpse, Opeth, Cynic, Atheist, Meshuggah, Rage Against The Machine, Lamb Of God, Killswitch Engage, Divine Heresy, Periphery, Mudvayne, Karnivool ir The Twelve Foot Ninja.

Grupė įkvėpimo semiasi ir iš repo, hiphopo bei džiazo. Regio motyvai stebimi dainose „Who Is Gonna Be the One“ (2014) ir „Judgement (& Punishemnt)“ (2019).

## Nariai

### Dabartiniai
* Tatiana Shmailyuk (vokalas)
* Roman Ibramkhalilov (gitara)
* Eugene Abdukhanov (bosinė gitara)
* Vladislav Ulasevich (būgnai)

### Buvę
* Maksym Futallaiev (vokalas) (2009)
* Dmitriy Oksen (gitara) (2009–2016)
* Vyacheslav Okhrimenko (būgnai) (2009–2011)
* Oleksandr Koziychuk (būgnai) (2011–2013)
* Eugene Mantulin (būgnai) (2013–2014)
* Dmitryi Kim (būgnai) (2014–2016)

## Diskografija
**Studijiniai albumai**
**Cloud Factory* (2014, perleistas  2018)
**King of Everything* (2016) 
**Macro* (2019)
**Wallflowers* (2021)

**EP**
**Objects in Mirror Are Closer than They Appear* (2009)
**Inhale, Do Not Breathe* (2012, perleistas 2013)
**Micro* (2019)

**Gyvo garso albumai**
**Alive in Melbourne* (2020)

## Išnašos